
Hvad  betyder  Julen 
for  dig? 


Naar  Du  begynder  paa  Forberedelserne  til  Julen  denne 
Gang,  saa  husk  paa  Grunden  til  denne  verdensomspændende 
Højtid.  Husk  ogsaa,  at  det  er  langt  fra  Gaverne,  Juletræet 
og  Maden,  der  er  det  karakteristiske  for  denne  Tid  paa 
Aaret. 

Julen  har  en  virkelig  Betydning  for  os.  Den  har  varie- 
rende Betydninger  for  andre  Mennesker,  men  for  os  har  den 
et  bestemt  Budskab  af  stor  Vigtighed.  Mange  af  de  nuvæ- 
rende Skikke  er  indført  fra  Steder,  hvor  Folket  har  deres 
egen  Festlighed  paa  denne  Tid  af  Aaret,  og  som  aldrig  har 
hørt  om  Jesus  Kristus.  Juletræet,  Julebrændeknuden,  ja  selv 
gamle  Santa  Claus  er  saadanne  hedenske  Skikke.  Nogle  af 
disse  Skikke  stammer  enda  fra  før  Frelserens  Fødsel,  saa 
langt  kan  de  spores  tilbage  i  Historien. 

Men  hvad  betyder  Julen  for  os? 

Kristi  Fødsel  blev  forkyndt  gennem  Englenes  Sang.  Hyr- 
derne tilbad  den  nyfødte  Konge.  De  vise  Mænd  bragte  deres 
Gaver  langvejs  fra.  Frelseren  blev  født  som  Marias  Søn, 
sandt  nok,  men  ogsaa  som  en  Søn  af  Gud.  Han  var  gud- 
dommelig. Han  var  en  Inkarnation  af  Guddommen.  Det  var 
ham,  som  skabte  Verden,  det  var  ham,  der  som  Jehova  i  det 
gamle  Testamente  talte  til  de  forskellige  Profeter  og  gav 
Budene  til  Moses.  Verden  trængte  til  en  Frelser.  Den  frem- 
turede i  Synd.  Mørket  dækkede  Jorden  og  stort  Mørke  om- 
gav Menneskene. 


179 

Døden  kom  til  alle  Mennesker.  Jesus  kom  for  at  bringe 
Lys,  for  at  tilvejebringe  en  Maade,  hvorpaa  Menneskene 
kunde  frelses,  opstaa  fra  Døden  og  vende  tilbage  til  Fa- 
deren. Han  kom  for  at  give  os  Frelsens  Planen.  Uden  den 
vilde  vi  have  fortsat  i  Mørket,  manglende  Kundskab  om, 
hvordan  vi  skulde  omvende  os  fra  vore  Synder  og  deres  med- 
følgende Straffe.  Han  gik  saa  vidt,  at  han  paapegede,  at  vi 
kunde  blive  lig  ham  selv  og  vor  himmelske  Fader,  thi  han 
siger:  »Værer  da  fuldkomne  ligesom  eders  himmelske  Fader 
er  fuldkommen«. 

Jesus  er  Kristus,  Verdens  Frelser  og  Forløser.  Hans  Fød- 
sel, hans  Liv,  Død  og  Opstandelse  tillige  med  hans  Prædi- 
kener og  Præstedømmets  Fuldmagt,  som  han  efterlod  blandt 
Menneskene,  alt  aabenbarer  Frelsningsplanen  for  os.  Denne 
Frelsningsplan  var  saa  stor  en  Gave,  hans  Fødsel  til  denne 
Jord  af  saa  stor  og  enestaaende  Vigtighed,  at  Himmelen  fry- 
dede sig;  det  var  denne  Glæde,  Englene  tolkede,  da  de  sang 
ved  hans  Fødsel. 

Naar  vi  derfor  tænker  paa  Jul,  lad  os  tænke  paa  vore 
Sjæle,  hvilken  Tilstand  vilde  vi  ikke  have  været  i,  dersom 
ikke  Kristus  var  kommet  og  havde  aabnet  Vejen  til  Frelse- 
Lad  os  erindre  hans  Villighed  til  at  komme  som  inkarneret 
Gud  til  Jorden  og  leve  mellem  syndefulde  Mennesker,  for 
til  sidst  at  dø  for  deres  Haand.  Han  gav  al  sin  Kraft,  for 
at  vi  kunde  frelses.  Lad  os  derfor  i  Stedet  for  den  megen 
Lystighed  drage  Kristus  med  ind  i  vor  Julefest.  Lad  os  yd- 
mygt takke  den  Almægtige  for  hans  Gave  til  os,  hans  en- 
baarne  Søn.  Lad  os  føle  en  dyb  Taknemmelighed  mod  ha  in. 
som  kom  til  Jorden  for  at  dø  for  os,  og  lad  os  beslutte  i  vore 
Hjerter  at  leve,  som  han  ønsker,  vi  skulde  leve. 

Oversat  fra    »The  Church  News« 
L.    D.    S.    Service    Men's    Edition. 

Missionærerne  og  de  Hellige 
i  Danmark 


Maa  denne  Julehøjtid  bringe  Eder  stor  Glæde  i  Overens- 
stemmelse med  Skriftens  Ord:  »Menneskene  er  til,  for  at  de 
kunne  nyde  Glæde«  (2.  Nephi  2  :  35). 

Den  bedste  Maade  at  opnaa  det  paa,  er  ved  at  forsøge  at 
leve  og  forsøge  at  hjælpe  andre  til  at  leve  som  Kristi  Efter- 
følgere. Husk  altid  Jesu  Ord:  »Det  er  saligere  at  give  end 
at  tage«.   (Ap.  Gj.  30  :35). 

Min  Hustru,  Datter,  Missionærerne  og  jeg  selv  forsøger 
med  al  aandelig  Kraft  at  undervise  de  unge  og  ogsaa  de 
voksne  i  alle  Aldre  i  Jesu  Kristi  Evangeliums  Principper, 

og  vi  prøver  at  gøre  det,baade  ved  at  pnedike  Principperne 
og  ved  Eksemplet.  Det  første  kræver  omhyggelig  Studium 
af  Evangeliets  Principper  og  Tilegnelsen  af  Metoder  til  at 
undervise  de,  som  skulde  belæres  derom,  og  det  kan  kun  ske 
under  Bøn.  Det  andet  kræver,  at  vi  altid  har  et  andet  af 
Jesu  Ord  i  Tankerne: 

»Lader  saaledes  eders  Lys  skinne  for  Menneskene,  at  de 
maa  se  eders  gode  Gerninger  og  ære  eders  Fader,  som  er  i 
Himmelen«.  (Matt.  5  :  16). 

Saa  alle  vi,  der  arbejder  enten  som  Missionærer  eller  paa 
andre  Maader,  lad  os  altid  have  Herrens  store  Lærdomme  i 
Tankerne. 

Det  har  været  en  stor  Glæde  for  os  at  arbejde  sammen 
med  Jer  i  det  forløbne  Aar.  Vi  er  atter  blevet  lidt  mere  lig 
Kristus  for  hvert  Aar,  der  er  gaaet,  og  vor  Bøn  for  os,  alle 
af  os  er,  at  vi  maa  fortsætte  med  at  huske,  hvad  Herren  har 
lært  os. 

»Jeg,  Herren,  er  under  Løfte,  dersom  I  gør,  hvad  jeg 
siger:  men  naar  l  ikke  gør,  hvad  jeg  siger,  har  I  ingen  For- 
jættelse. (P.  B.  82  :  10) . 

Maa  Herren  velsigne  Jer  og  os  alle,  som  hjælper  til  med 
at  bære  dette  store  og  mægtige  Arbejde  fremad,  som  vi  ei 
kaldet  til. 

Maa  denne  Jul  fylde  os  med  et  større  Ønske  om  at  tjene 
vor  Herre  og  Mester,  og  maa  Glæde,  Sundhed  og  større  Tro 
tage  Plads  i  Sjælene. 

En  rigtig  glædelig  Jul  og  et  lykkeligt  Nytaar  er  vor  Bøn 
og  Ønske. 

Alma  L.  Petersen. 

Eliza  L.  Petersen  og  Lillian  L.  Petersen. 

Der  straaler  en  Stjerne  paa  Himmerigs  Tin 

—  hver  Julenat  ser  vi  den  skinne  — 

dens  Skær  trænger  ind  i  det  mørkeste  Sind, 
Guds-billedets  Afglans  at  finde. 

Du  —  Menneske,  luk  ikke  Dit  Øje  til, 
lad  Stjernen  faa  Lov  til  at  lyse! 
Med  Ild  fra  det  høje  den  varme  Dig  vil, 
saa  aldrig  Dit  Hjerte  skal  fryse. 

Der  toner  i  Natten  saa  stærk  en  Sang 

—  hver  Julenat  kan  Du  den  høre  — 
da  svarer  en  skælvende  Genlyds-klang 
bag  Hjerternes  stængte  Døre. 

Du  — ■  Menneske  —  luk  ikke  Dit  Øre  til 
for  Julenattens  sælsomme  Toner! 
De  Englenes  Lovsang  Dig  lære  vil, 
naar  Kristus  til  Konge  Du  kroner. 

Luk  op  nu  Dit  Øje,  Dit  Øre,  Dit  Sind 
for  Lys  og  for  Sang  fra  Guds  Himmel! 
Da  byder  han  en  Gang  i  Riget  Dig  ind 
til  Jul  blandt  de  saliges  Vrimmel. 

T  h.  S.  R  ø  r  d  a  m. 

Udtalelser  af  Kirkens  ledende 
Mænd: 

Det  første  Præsidentskab. 

Præsident  George  Albert  Smith. 
Bevar  alt  det  gode  Du  modtager,  bevar  al 
den  Sandhed  Du  lærer,  alt,  Du  har  lært  i  Dit 
Hjem,  i  Dine  Skoler,  gennem  Dine  mange  Ud- 
viklingshjælpemidler. Bevar  det  altsammen: 
og  saa  lad  os  dertil  lægge  alle  vor  himmelske 
Faders  aabenbarede  Sandheder  i  vore  Dage. 


Præsident  J.  Reuben  Clark  jr. 
Der  er  noget  meget  bemær- 
kelsesværdigt ved  det,  som  vi 
ofrer  for  Frelsensplanen.  Lige 
meget,  hvor  meget  vi  giver  af 
Sandhed,  af  gode  Eksempler, 
af  retfærdigt  Levned,  af  vore 
Midler,  vore  Velsignelser  for- 
øges, de  formindskes  ikke  af 
det,  som  vi  giver  bort. 


Præsident  David  O.  MeKay. 

Hjemmet  er  det  bedste  Sted 
i  Verden  til  at  undervise  Men- 
neskene i  de  høje  Idealer  i  det 
sociale  og  politiske  Liv;  nem- 
lig om  fuldstændig  Frihed  i 
Handling,  saa  længe  som  Du 
ikke  gør  Indgreb  i  andres 
Rettigheder  og  Privilegier. 


De  tolvs 

Præsident  George  F.  Richards. 

Jeg  har  Kærlighed  til  jer, 
mine  Brødre,  Søstre,  Venner 
og  mine  Tilhørere.  Jeg  haa- 
ber,  at  være  i  Stand  til  at 
efterleve  Loven  i  en  saadan 
Udstrækning,  at  jeg  kan  elske 
alle,  som  hører  min  Stemme, 
Hvad  enten  de  er  i  Kirken 
eller  udenfor  Kirken,  hvad 
enten  de  er  gode  eller  daar- 
flige,  uansiet  deres  Indstilling 
til  Livet.  De  er  alle  Børn  af 
vor  evige  Fader;  de  er  vore 
Brødre  og  Søstre. 


Raad. 

Ældste  Joseph  Fielding  Smith. 
Jeg  har  tænkt  paa,  som  jeg 
har  gjort  saa  ofte,  den  store 
Arv,  som  er  vor,  de  store 
Velsignelser,  som  vi  faar,  byg- 
get paa  en  Grundvold  af  For- 
følgelser, Død  og  Haardhed, 
Mænd  og  Kvinder,  som  har 
givet  deres  Liv,  saa  at  vi  kun- 
de være  i  dette  Land  i  Fred 
og  Sikkerhed.  Og  hvordan 
paaskønner  vi  det  i  Dag?  Naar 
jeg  ser  Folk  krænke  Sabbaten 
og  udøve  alle  andre  Slags 
Synder  =*»-  lige  modsat  af  det. 
der  er  blevet  lært  os  —  saa 
undrer  jeg  mig,  om  Herren 
har  Behag  i  os. 

Ældste  Stephen  L.  Richards. 
Den  virkelig  vitale  og  fun- 
damentale Side  af  vort  Liv  og 
Leveraaade  kan  deles  i  meget 
faa  Punkter.  Jeg  tror  om- 
trent fire  vil  være  tilstrække- 
lige: Legemet,  Karakteren,  Fa- 
milien og  den  sociale  Stilling. 
Hvis  alt  var  all-right  med 
Hensyn  til  disse  fire  Punkter, 
vilde  Verden  være  i  en  god 
Tilstand.  Visdom  i  disse  fire 
Ting  er  og  har  altid  været 
noget  af  det  største  i  Menne- 
skeheden. 

Ældste  Joseph  F.  Merrill. 

Joseph  Smith,  hans  Paa- 
stand, hans  Lærdomme  og 
hans  Skrivelser  er  saa  bemær- 
kelsesværdige i  Karakter,  at 
de  udfordrer  enhver  normal 
menneskelig  Skabning  til  at 
gøre  derefter,  at  beære  dem 
med  en  Udforskning  af  dem. 

Ældste  Harold  B.  Lee. 
Kun  det  Individ,  hvis  Liv 
er  knyttet  til  de  Standarder, 
som  er  nedlagt  i  Jesu  Kristi 
Evangelium,  kan  modtage 
Glæde  og  et  rigt  Liv. 

Ældste  Ezra  Taft  Benson. 

Verdens  Udseende  er  ikke 
opmuntrende,  men  vi  ved, 
hvad  Svaret  er.  Der  er  kun  eet 
Svar,  og  det  er  Jesu  Kristi 
Evangelium.  Fred  rniaa  komme 
fra  Hjertet.  Menneskenes  Hjer- 
ter maa  forandres,  og  Retfær- 
dighed omaa  regere  i  Menne- 
skenes Liv  i  Verden,  før  Fre- 
den kan  komme. 


Ældste  John  A.  Widtsoe. 
Vi  er  ikke  som  andre  Men- 
nesker; vi  er  imeget  forskellige 
fra  dem.  Vi  er  ydmyge  An- 
tagere  af  Sandheden,  over- 
givende os  til  Guds  Vilje  og 
Ord,  under  det  Hverv  at  for- 
andre hele  Verden  fra  ond  til 
god.  Det  er  et  stort  Hverv.  Det 
har  været  vort  Hverv  fra  Be- 
gyndelsen. 


Ældste  Albert  E.  Bowen. 
I  alle  sine  Lærdomme  lagde 
Jesus  Vægt  paa  aandelig  Stor- 
hed. Det  Budskab,  han  gav  til 
sine  Disciple,  var  et  aandeligt 
Budskab,  hvis  Kraft  var 
iboende  det  selv  og  ikke  er- 
hvervet fra  noget  materialis- 
tisk eller  afhængig  af  menne- 
skelige Luner  eller  Gunst.  Det 
er  Hemmeligheden  ved  dets 
Sejr.  Han  kom  og  lærte  ikke 
blot  en  Form  for  Morallære, 
men   en  Religion. 


Ældste  Spencer  W.  Kimball. 
Jeg  ønsker  at  bære  det  Vid- 
nesbyrd i  Dag,  at  Jesus  ikke 
alene  er  den  største  Lærer, 
den  største  Humanist,  den 
største  Forfatter,  men  i  Sand- 
hed Søn  af  den  levende  Gud, 
Skaberen,  Forløseren  af  Ver- 
den, Frelseren  af  Menneske- 
heden. Jeg  ønsker  ogsaa  at 
vidne  om,  at  han  ikke  alene 
levede  i  ca.  3  Aar  i  Tider- 
nes Midte,  men  at  han  har  le- 
vet i  Evighederne  før,  og  han 
vil  leve  i  Evighederne  efter. 

Ældste  Matthew  Cowleij. 
Til  de,  som  søgte  efter  Guds 
Rige,  har  Kristus  paalagt  fuld- 
stændig Omvendelse  eller  den 
anden  Fødsel;  som  han  ud- 
trykker sig  til  Nicodemus: 
»Guds  Rige  er  inden  i  Dig«. 
Derfor  maa  Omvendelsen  nød- 
vendigvis komme  indefra. 
Med  Omvendelsen  i  sig  til- 
skyndes Mennesket  til  at  naa 
den  Ledelse  og  Undervisning 
i  Guds  organiserede  Rige,  det, 
som  han  ønsker  at  tilslutte  sig. 


Ældste  Mark  E.   Petenon. 

Vi  er  i  en  Prøvetilskmd, 
Prøve,  hvad  enten  vi  er  vær- 
dige til  at  kaldes  Hellige  eller 
ej.  Hvad  enten  vi  elsker  Her- 
ren, vor  Gud,  med  hele  vort 
Hjerte  og  vor  Næste  som  os 
.selv.  Vi  er  blevet  prøvet,  for 
at  se,  om  vi  er  villige,  selv  i 
Nødens  Stund,  til  at  dele  selv 
vor  sidste  Krumme  Brød  med 
en  anden,  som  er  sulten. 


Ældste  Henry  D.  Moyle. 
Mon  der  er  noget  som  helst 
i  Verden,  som  vi  kunde  give 
og  vie  det,  vi  er  og  det  vi  har 
til,  end  til  Herrens  Arbejde  — 
jeg  ved  ikke,  hvad  det  skulde 
være.  I  Virkeligheden,  der  fin- 
des ikke  noget  bedre  i  Verden. 


Kirkens  Patriark. 

Ældste  Eldred  G.  Smith. 
Dette  «r  Guds  Kirke,  og  han  leder  den.  De, 
som  er  i  Sandhed  kaldet  af  Herren,  de  leder 
Kirken,  som  han  ønsker  det  skal  gøres,  til 
Trods  for  det  Fakta,  de  alle  har  deres  frie 
Vilje. 

Assisterende  til  de  Tolv. 

Ældste   Marion    G.    Romney.  Ældste   Thomas   E.  McKay. 

Ja,  vi  er  alle  Missionærer. 
Det  er  ikke  saa  svært  at  er-  Jeg  ønsker,  at  vi  kunde  optage 
klære,  at  man  accepterer  den  det  Motto,  som  vi  har  i  Mis- 
døde Profet.  Den  virkelige  sionsmarken:  »Hvert  Medlem 
Vanskelighed  ligger  i  at  accep-  en  Missionær«.  Vi  kan  ikke 
tere,  hvad  de  levende  siger,  alle  gaa  ud  i  Missionsmarken, 
for  det  kræver  absolut  Hen-  men  Brødre  og  Søstre,  vi  kan 
givenhed  og  Ens  modige  Over-  alle  prædike  Evangeliet  ved 
bevisning.  vart  Eksempel. 

Ældste  Cliff  ord  E.  Young. 
Vi  er  kun  stærke,  vi  er  kun  kraftfulde  og 
indflydelsesrige,  for  saa  vidt  som  vi  lever  de 
Ting,  som  Gud  har  aabenbaret  for  os,  hans 
Børn.  Vi  er  kun  et  mægtigt  Folk,  dersom  vi 
klynger  os  til  de  Befalinger,  som  blev  aaben- 
baret til  vor  Gavn  og  Velsignelse. 


Assisterende  til  de  Tolv  og  Præsident  for  den  europæiske 

Mission. 

Ældste  Alma  Sonne. 
Midt  i  Rocky  Mountains,  i  Øirkenens  Ensom- 
hed, havde  disse  Guds  Børn,  ligesom  det  gamle 
Israel,  Tid  til  at  tænke  og  bede  og  grundlægge 
deres  Ansvarsfølelse.  Aldrig  en  Gang  skred  de 
ned  fra  den  høje  Top,  hvorpaa  deres  Tro  og 
Renhed  hvilede. 


De  halvfjerds'  Raad. 

Præsident  Levi  Edgar  Young. 
I  Forbindelse  med  de  Ord,  som  Herrens 
Tjenere  har  udtalt  ved  denne  Konference, 
Grundsætningerne  for  at  faa  Menneskehedens 
Hjerter  til  at  venide  sig  til  Gud,  er  det  Fakta, 
at  Jesu  Kristi  Evangelium  er  ikke  blot  et  Tan- 
kesystem, men  det  er  Guds  sande  Aabenbarin- 
geir.  Gud  har  brugt  en  Mand  som  Forbindelses- 
led til  andre  Mennesker.  Dette  Led  bliver  al- 
drig lukket. 

Oprigtig  Tale. 

Jeg  behøver  ikke  at  læse  mere.  Dette  giver  dem  en  god 
Forstaaelse  af  Gud.  Gud  er  Menneskeværk,  og  derfor  be- 
høver vi  ham  ikke  mere  i  denne  oplyste  Tidsalder.  Vi  har 
saadan  en  vidunderlig  fremadskridende  Civilisation  —  — 
som  i  Dag  bliver  skudt  i  Smaastykker.  Jeg  ønsker  at  tale 
oprigtigt  til  Jer,  jeg  vil  her  læSe  noget,  som  er  skrevet  og 
uddeles  af  en  Mand,  som  tilhører  Kirken,  en  Lærer.  Maaske 
det  er  godt,  at  jeg  ikke  har  Autoritet  til  at  gøre,  hvad  jeg 
kunde  lide  at  gøre.  Her  er  en  Del  af,  hvad  han  siger: 

»Tag  Begrebet  Gud.  Har  vi  ikke  alle  følt  Umuligheden 
af  at  forene  et  Antal  af  Situationerne  i  det  gamle  Testa- 
mente, i  hvilken  Jehova  sammen  med  Jesus  Kristus  frem- 
stilles under  Begrebet  Gud  Faderen«. 

Betragt  Beretningen  om  Erobringen  af  Vest  Jordan  i  de 
første  Kapitler  af  Joshua.  I  det  tiende  Kapittel  bliver  dette 
»frygtelige  Refrain«  gentaget  syv  Gange  paa  forskellige  Maa- 
der:  »Han  (Joshua)  indtog  Stedet  og  dræbte  alle  de,  der 
levede  der,  ikke  efterladende  en  eneste  Sjæl  i  Live«.  Man 
kan  ved  en  bestemt  Slags  Rationalisering  retfærdiggøre  Mas- 
semyrderi, tænker  jeg,  men  naar  den  gamle  Skriver  sam- 
menfatter det  hele  og  gør  Gud  ansvarlig  for  de  frygtelige 
Ting,  saa  behøver  Læseren  ikke  at  være  en  sentimental  Nar. 
for  at  føle  en  Rædselsgysen  over  Beskyldningen.  Ej  heller 
har  man  en  kætterisk  Tankegang,  dersom  man  overlagt  fæl- 
der den  Dom,  at  Jehova  i  Joshuas  Bog  ikke  er  den  samme, 
som  Gud  Faderen  og  Jesus«. 

Den  samme  Aartd! 
Synes  dette  ikke  at  være  den  samme  Aand,  som  giver  sig 
Udtryk  ved  den  Forfatter  jeg  ikke  vilde  nævne?   Men  lad 
mig  fortsætte  med  denne  Mands  Skrivelser. 

Hvilken  særlig  Forklaring  er  brugelig  her?  »Tydelig  nok  en 
Forestilling  henvisende  til  Gud  som  Fader,  i  den  antydede  Maa- 
de,  i  hvilken  Jesus  tænker  sig  ham.  En  Fader,  selv  en  normal 
jordisk  Fader,  vilde  ikke  befale  et  saa  frygteligt  Slagteri.  Hvor 
meget  mindre  saa  ikke  en  himmelsk  Fader!  Saa  vi  tager  Jesus 

som  Rettesnor,  ikke  Joshuas  Gud.  Men  en  snarraadig  Student  kan 
miaaske  indvende:  »Er  Gud  ikke  den  samme  i  alle  Tidsaldre?« 
Uden  at  rejse  noget  theologisk  Punkt  om  en  fremadskridende 
Guddom,  maa  vi,  for  at  komme  videre,  indrømme,  at  han  er. 
Men  deitte  Svar  indebærer  paa  ingen  Maade  en  Indrømmelse  af, 
at  de  menneskelige  Ideer  om  Gud  er  de  samme  gennem  alle  Tids- 
aldre. Disse  har  undergaaet  en  Forandring,  selv  gennem  det 
gamle  Testamentes  Periode,  fra  en  Gud  som  et  Folkeslags  Gud- 
dom med  alle  de  Begreber,  som  det  indeholder,  til  det  nye  Te- 
stamentes Repræsentation  af  ham  som  en  universal  Fader.  Saa 
til  det  mægtige  Problem  om  Gud  i  det  gamle  Testamente  for- 
syner det  menneskelige  Samfunds  fremadskridende  Synspunkter 
os  med  den  Hjælp,  vi  behøver.  Og  hvorfor  skulde  vi  ikke  bruge 
det?« 

Et  Menneske,  der  holder  fast  ved  disse  Synspunkter,  be- 
høver sandelig  ikke  at  acceptere  de  gamle  Profeter.  Han  kan 
frit  paapege,  at  det  gamle  Testamentes  Gud  er  ikke  den 
samme,  som  Gud  i  det  Nye.  Ønsker  De  en  saadan  Person 
til  at  undervise  Deres  Børn  og  ødelægge  deres  Tro  paa  Guds 
Aabenbaringer?  Dersom  det  gamle  Testamente  ikke  er  sandt; 
dersom  de  gamle  Seere  var  vildledt  og  Begrebet  om  Gud, 
som  de  havde,  var  Menneskeværk,  saa  maa  vi  ogsaa  for- 
kaste, hvad  der  er  skrevet  i  det  nye  Testamente,  thi  Herren 
accepterede  det,  som  var  skrevet,  og  anbefalede  det,  selv  til 
dette  omstridte  Punkt.  Tror  De,  at  Gud  i  det  gamle  Testa- 
mente var  blot  eet  Folkeslags  Gud  og  derfor  blot  en  indbildt 
Skabning  af  Profeterne  i  disse  Tider? 

Verdens  Ondskab. 
Da  jeg  kom  fra  Europa,  blev  jeg  bedt  om  at  tale  til  Pio- 
nerernes Sønner  om  mine  Oplevelser.  I  mine  Bemærkninger 
sagde  jeg,  at  de  nuværende  Ulykker  er  kommet  over  Jorden 
paa  Grund  af  dens  Ondskab,  og  at  vi  i  de  Forenede  Stater 
er  nøjagtig  lige  saa  onde  som  det  europæiske  Folk,  og  der- 
for ville  vi  ikke  blive  sparet.  Det  var  i  Januar  1940.  En  af 
vore  kloge  Mænd,  som  ved  meget  mere,  end  jeg  nogensinde 
har  troet  at  vide,  tog  mig  i  Skole.  Jeg  haaber,  han  er  her. 
Jeg  ved  ikke,  hvem  han  er,  og  det  ser  ikke  ud  til,  at  jeg  kan 
finde  ud  deraf,  Han  skrev  til  en  anden  Broder,  fordommen- 

de  hvad  jeg  havde  sagt,  og  den  anden  Breder  sehdte  mig  et 
Kopi  af  Brevet,  alt  med  Undtagelse  ;il  (favnet.  Jeg  ønsker 
at  læse  en  Del  af  dette  Brev:  »Jeg  synes,  at  den  Tid  er  kom- 
met, hvor  alle  sidste  Dages  Helliges  Lærere  og  Prædikanter 
skulde  lære,  at  vor  Frelser  var  en  Mand  af  Fred  og  huns 
Fader  en  kærlig  Gud,  og  at  der  sandelig  var  nok  Blods- 
udgydelse i  Verdenskrigen  til  at  tilfredsstille  den  mest  for- 
dringsfulde Skribent,  som  paastaar,  at  Krig  og  Blodsudgy- 
delse er  uundgaaelig  i  disse  »sidste  Dage«.  Jeg  skal  altid 
lære  Studenterne,  at  Profetierne  er  betinget  af  (som  fortalt 
ved  Profeten  Jeremias  og  i  Jonas'  Bog),  at  vi  er  frie  Ud- 
øvere, og  at  Menneskeheden  har  Evne  til  al  tilvejebringe 
en  retfærdig  og  fredelig  social  Ordning.  Jeg  prøver  paa  at 
lære  mine  Studenter,  at  Evangeliet  var  »Gode  Tidender«  i 
Kristi  Dage  og  »Gode  Tidender«  i  vore.  Men  jeg  finder,  at 
medens  alle  vore  Lærere  har  afkastet  Calvins  gamle  theolo- 
giske  Pessimisme  med  Hensyn  til  Fatalisme  og  Forudbe- 
stemmelse  af  det  indviduelle  Menneskes  Skæbne,,  paa  sam- 
me Tid  holder  nogle  sig  til  disse  djævelske  Lærdomme,  for 
saa  vidt  det  gælder  Nationerne.  Jeg  ikke  alene  afskyer  saa- 
danne  Lærdomme  og  prøver  at  faa  mine  Studenter  fra  dem, 
men  for  saa  vidt  jeg  er  personlig  interesseret,  forsøger  jeg  at 
holde  Gud  ude  af  de  nuværende  Konflikter  og  alle  forud- 
gaaende  Krige.  Jeg  tror  ikke,  at  Gud  har  noget  at  gøre  med 
Nedkasteisen  af  Bomber  over  Kvinder  og  Børn  i  Finland. 
Polen,  Tyskland  eller  Kina.  Den  Gud,  jeg  tjener,  »bestem- 
mer« ikke  Død  over  Bønder  og  Haandværkere  i  Finland. 
Rusland  eller  England,  ligegyldig  hvem  der  har  syndet.  I 
Korthed,  jeg  afslaar  at  sætte  Gud  i  Forbindelse  med  disse 
blodige  Konflikter.  Jeg  skriver  dette  til  Dem  som  et  Udtryk 
for  de  Følelser,  som  rejste  sig  i  mig,  da  jeg  læste  Stoffet  i 
»News«,  prædikende  Krig  for  Amerika  og  forklarende  de 
smaa  Nationers  Tragedie  i  Europa  paa  Basis  af  »Synd«  og 
»Guds  Vilje«. 

Djævelens  Lærdom. 
I   Overensstemmelse  hermed   er  det,   Herren   siger   i   3. 
Nephi,  9.  Kap.  »Djævelens  Lærdom«,  og  jeg  holder  mig  dertil, 

og  Herren  holder  sig  dertil,  altsaa  lærer  vi  begge  Djævelens 
Lærdom.  Sagde  Herren  ikke  til  Abraham:  »Jeg  vil  ødelægge 
disse  Byer  paa  Grund  af  deres  Ondskab«.  Hvad  sagde  han 
om  Nephitternes  Byer?  »Den  store  By  Zarahemla  har  jeg 
ødelagt  med  Ild.  Den  store  By  Moroni  har  jeg  ladet  synke 
i  Havets  Dyb  og  Indvaanerne  deri  drukne.  Den  store  Stad 
Moronihah  har  jeg  bedækket  med  Jord  og  ligeledes  Ind- 
vaanerne deri,  for  at  skjule  deres  Misgerninger!«  Og  saadan 
fortsættes  med  et  stort  Antal  Byer.  Har  Gud  sagt  det  eller 
ej?  Nuvel,  var  der  Børn  i  Byerne  Sodoma  og  Gomorra? 
Hvilken  Forskel  er  der  paa,  om  Herren  ødelægger  en  By 
med  Ild,  sænker  den  i  Dybet  af  Havet,  eller  sender  en  Hær 
for  at  ødelægge?  Forskrækker  det  os  særligt,  naar  vi  læser, 
at  Moses  eller  Joshua  eller  Samuel  sendte  Hære  ifølge  Her- 
rens Befalinger  for  at  ødelægge  de  ugudelige  Bøger?  Vi  kan 
med  fuldstændig  Rolighed  og  Tillid  berette  om  Opbrændin- 
gen af  ugudelige  Byer;  Byer,  som  blev  opslugt  af  Jorden 
eller  Havet,  thi  Jesus  erklærer,  at  Han  har  gjort  det.  Der- 
som vi  maa  anerkende  een  Tildragelse,  maa  vi  anerkende 
dem  alle.  Dersom  vi  anerkender  dem,  maa  vi  betragte  Jesus 
som  den,  vi  retter  os  efter,  saavel  som  Jehova  (Jesus)  i  det 
gamle  Testamente.  Er  det  ikke  saaledes?  K^an  De  fortælle 
mig  andet? 

Note  fra  Præsident  Taylor. 
Jeg  ønsker  nu  at  læse,  hvad  Præsident  John  Taylor  siger 
om,  hvorfor  Herren  straffer  de  Onde:  »Naar  Din  Broder, 
Din  Moders  Søn  eller  Din  Søn  eller  Din  Datter  eller  Din  Hu- 
stru i  Din  Arm  eller  Din  Ven,  der  er  som  Din  egen  Sjæl,  til- 
skynder Dig  i  Løndom  og  siger:  Lader  os  gaa  og  tjene  andre 
Guder,  som  Du  og  Dine  Fædre  ikke  kendte,  af  Folkenes  Gu- 
der, som  er  rundt  omkring  eder,  hvad  enten  de  er  nær  ved 
Dig  eller  langt  borte  fra  Dig,  fra  Jordens  ene  Ende  og  til 
Jordens  anden  Ende,  da  samtyk  ikke  med  ham  og  hør  ham 
ikke,  og  Dit  Øje  skal  ikke  spare  ham,  og  Du  skal  ikke  skaa- 
ne  ham  og  ej  skjule  ham.  Men  Du  skal  slaa  ham  ihjel,  Din 
Haand  skal  være  den  første  paa  ham  til  at  give  ham  Døden 
og  til  sidst  alt  Folkets  Haand,  Og  Du  skal  stene  ham  med 

Ældste    Antonie   R.   Ivins. 

Det  er  Kirkens  Pligt  at  ned- 
bryde de  gamle,  ugrundede 
Traditioner  og  lære  det  gen- 
givne  Evangelium.  Ethvert 
Menneske,  som  er  blevet  ad- 
varet, skulde  advare  sin  Nabo. 
Vi  udfører  Tjenestearhejde, 
men  vi  gør  ikke  alt,  hvad  vi 
kan  og  hvad  vi  bør  i  denne 
Tjeneste. 


Ældste  Richard  L.  Evans. 

Grundstrukturen  i  Jesu  Kri- 
sti Evangelium,  som  accepte- 
rer al  Fremgang,  og  som  ac- 
cepterer al  Sandhed,  er  stadig 
bygget  paa  to  Hovedprincip- 
per, blandt  andre:  dén  frie 
Vilje  og  Individets  evige  Be- 
staaen,  og  hvad  som  helst,  der 
er  imod  Udøvelsen  og  Troen 
paa  den  frie  Brug  af  disse  to 
Grundprincipper,  forandres  til 
det  værre,  ikke  til  det  bedre. 


Ældste  Oscar  A.  Kirkham. 
Gud  hjælpe  os  til  at  huske, 
at  dette  er  et  Missionæraar. 
For  at  ære  de,  som  gik  før  os, 
skal  vi  modigt  og  uden  tros- 
ødelæggende  Frygt  give  disse 
Besøgende  et  Haab  om  Jesu 
Kristi  Evangelium  ved  vort 
ydmyge  Liv. 


Ældste   Milton   R.   Hunter. 

Menneskeheden  er  saa  til- 
bøjelige til  at  smigre  hinanden 
og  bruge  alle  Slags  Forfalsk- 
ninger, at  et  Budskab  med 
sand  Karakter  ikke  altid  kan 
faistslaas  ved  de  Ord,  vi  taler. 
Vi  voksne  er  ikke  som  smaa 
Børn.  De  er  frie  og  ærlige  i 
deres  Udtryksmaade.  Maaske 
er  det  Grunden  til,  at  Jesus 
erklærer,  at  uden  at  vi  bliver 
som  smaa  Bøtn,  kan  vi  ikke 
komme  ind  i  Guds  Bige. 


Ældste  Bruce   R.   McConkie. 

De  Helliges  Vidnesbyrd  er 
Kraften  i  Mormonernes  Stil- 
ling. Intet  Menneske  har  nø- 
dig at  antage,  hvad  andre  paa- 
staar  at  have  set,  hørt  eller 
ved.  Alle  Mennesker  staar  paa 
lige  Fod  og  af  guddommelig 
Lighed  foran  vor  himmelske 
Fader.  Enhver  kan  se,  vide  og 
høre  for  sig  selv.  Naar  den 
Helligaand  har  aabenbaret,  at 
Jesus  Kristus  er  den  levende 
Guds  Søn,  og  at  Joseph  Smith 
var  Guds  Profet,  saa  har  det 
intet  med  Sagen  at  gøre,  hvad 
andre  tænker  eller  siger.  Apo- 
stater,  Løgnere  og  Bedragere 
kan  skrive  og  tale  Usandhed, 
men  saadan  forfulgte  de  Pro- 
feterne gennem  alle  Tidsaldre. 


Ældste  S.  Dilworth  Young. 
Hvad  ønsker  Herren  for 
vort  eget  bedste?  Han  ønsker, 
at  vi  skal  tjene  ham  og  gøre 
alt  som  hans  Tjenere.  Kirkens 
Ledere,  beder  os  om. 

Det  præsiderende  Biskopraad. 

Bishop  Legrand  Richards. 
Jeg  siger  Jer,  Brødre  og  Søstre,  der  er  ikke 
nogen  Drivkraft  i  Menneskets  Liv  i  Verden,  i 
Drenge  og  Piger,  i  Mænd  og  Kvinders  Liv  til- 
svarende Sandhedens  Vidnesbyrd.  Thi  Gud 
gør  altid  noget  for  Mænd  og  Kvinder  saavel 
som  for  Drenge  og  Piger,  naar  de  har  et  Vid- 
nesbyrd om  det  store  sidste  Dags  Arbejde. 


Bishop   Joseph   L.    Wirthlin.  Bishop   Thorpe  B.  Isaacson. 
Det  er  paa  Tide,   at  den  of-  Mormonismen    leder    til    en 

fentlige     Tjeneste     skulde     se  Tilstand  af   Flid,    Sparsomme- 

paa  den  Sag,  at  tjene  Samfun-  lighed,   Afholdenhed,   Toleran- 

det    som    et    start    og    helligt  ce.  Den  gør  Folk  selvtilidsfui- 

Kald,  ikke  et,  hvorigennem  de,  de     og     selvopholdende.     Den 

skal    modtage    særlige    Beløn-  blander    Selvstændighed    med 

ninger  for   dem   selv,   men  et,  Ydmyghed.     Den    opretholder 

hvorigennem    de   er  villige   til  Lovene   og   opmuntrer   til   pa- 

at    hjælpe    Mennesker    til    de  triotisk   Sammenhold, 
bedste  Opnaaelser. 

(Alle  Udtalelser  fra  Improvement  Era) 


Glem  ikke  at  bestille 

Skandinaviens  S  fjerne 

for  næste  Aar.  Det  sker  enten  personligt  ved  Henven- 
delse til  Grenskontoret  eller  den  lokale  Korrespon- 
dent —  eller  ved  Indsendelse  af  Kr.  6,00  pr.  Aar  til 
Missionskontoret,    Priorvej    12,    Postgiro    Nr.    33338. 

Hvem  skal  jeg  vælge  som  min 
Livsledsager? 

Specielt  for  Kirkens  unge  Mænd  og  Kvinder. 

Fra  Thomas  C.  Rommeys  Bog 
»Verdens  Religioner  i  Lyset  af  Mormonismen«. 

Læs  nedenstaaende  14  gode  Raad,  og  hav  dem  for  Øje 
og  i  Tanker,  naar  Du  staar  i  Begreb  med  at  vælge  Din 
Livsledsager,  det  største  Skridt  Du  foretager  i  Dit  Liv. 

1.  Gift  Dig  ikke  med  den  første  Mand,  Du  møder,  i  det 
mindste  ikke  før  Du  har  udviklet  nærmere  Bekendt- 
skab med  andre  Mænd  og  har  gjort  omhyggelige  Sam- 
menligninger med  Hensyn  til  deres  Egenskaber. 

2.  Gift  Dig  ikke  med  en  Mand,  fordi  han  ser  godt  ud.  Ka- 
rakteren kan  ikke  maales  helt  efter  Udseendet.  Begge 

Dele  i  Forening  er  Summen  af  Individet. 

3.  Gift  Dig  ikke  med  en  tilfældig.  Det  er  ikke  usædvan- 
ligt, at  en  ung  Pige  føler  sig  alvorligt  tiltrukket  af  en 
tilfældig  Bekendt,  hvis  Fortid  og  Livsførelse  er  ukendt 
for  hende.  Een  som  ikke  er  andet  end  »Drivtømmer«. 

4.  Gift  Dig  ikke  med  en  Mand  for  at  tilfredsstille  Dine 
Forældre,  men  tag  heller  ikke  det  alvorlige  Skridt  uden 
at  søge  deres  Raad.  Deres  mange  Aars  Ægteskab  har 
lært  dem  at  se  dybere  og  klarere  paa  Mennesker,  Ægte- 
skab og  Værdier. 

5.  Gift  Dig  ikke  med  en  Mand,  der  enten  er  højt  over  eller 
langt  under  Dit  sociale  Niveau.  Det  er  ikke  godt  at  sætte 
to  sammen,  hvis  Opdragelse  og  Tankegang  med  Hen- 
syn til  mange  Ting  vil  være  i  høj  Grad  divergerende 
og  modstridende  ved  nærmere  Samliv. 

6.  Gift  Dig  ikke  med  en  Mand,  der  har  anden  religiøs  Op- 
fattelse end  Du.  Den  stærkeste  Kraft  i  Mænds  og  Kvin- 
ders Liv  er  ofte  Religionen.  Den  har  endnu  større  Ind- 
flydelse end  selve  Slægtskabet.  Derfor  følger  det  af  sig 

selv,  at  en  Mand  og  Hustru  af  samme  religiøse  Opfat- 
telse har  større  Muligheder  for  at  leve  lykkeligt  sam- 
men end  to,  der  gaar  hver  sin  Vej. 

7.  Gift  Dig  ikke  med  en  Mand,  hvis  moralske  Standard  er 
anderledes  end  Din.  Dersom  Du  selv  er  kysk  og  ren,  vil 
Du  ikke  blive  lykkelig  med  en  Mand,  som  er  ukysk  i 
Tanker  og  Handlinger.  Kærlighed  bør  grundlægges  paa 
gensidig  Respekt.  En  renlivet  Person  kan  ikke  have 
Respekt  for  en  Person,  der  aandeligt  talt  kryber  gennem 
Smudset. 

8.  Gift  Dig  ikke  med  en  Mand,  som  Du  kun  har  faa  eller 
ingen  Interesser  tilfælles  med.  Et  Ægteskab  kan  ikke 
blive  lykkeligt  uden  fælles  Interesser.  Den  gamle  Sæt- 
ning »lige  Børn  leger  bedst«  passer  i  de  fleste  Tilfælde. 
Ikke  alene  lige  med  Hensyn  til  Opdragelse,  Niveau  og 
Religion,  men  ogsaa  i  Interesser. 

9.  Gift  Dig  ikke  med  en  Mand,  der  fuldstændig  domineres 
af  sin  Moder,  og  som  aldrig  er  blevet  opdraget  til  at 
handle  selv.  Giftermaal  med  saadan  en  Skabning  vil  re- 
sultere i  følgende  to  Ting:  Enten  maa  ogsaa  Du  blive  en 
Slave  af  Din  Svigermoder,  eller  ogsaa  gaar  Du  antagelig 
Skilsmissevejen  for  at  slippe  ud  af  Trældommen. 

10.  Gift  Dig  ikke  med  en  Mand,  der  sætter  Forretningen  før 
Hjemmelivet.  For  at  sige  det  rent  ud,  gift  Dig  ikke  med 
en  Gnier. 

11.  Gift  Dig  ikke  med  en  Mand,  i  hvis  Familie,  der  er  tyde- 
lige Tegn  paa  arvelig  Sindssyge.  Du  skylder  Dit  Afkom 
at  give  det  et  stærkt  sundt  Legeme,  fri  for  mentale  og 
fysiske  Lidelser,  som  vil  forfølge  og  formindske  Livs- 
kraften og  Glæden  ved  Livet. 

12.  Gift  Dig  ikke  med  en  Mand,  fordi  han  har  Penge  eller 
en  stor  Stilling.  Penge  og  Ære  kan  ikke  erstatte  Kær- 
lighed. 

13.  Gift  Dig  ikke  med  en  Mand,  som  ikke  omtaler  Kvinder 
og  Ægteskab  paa  en  respektfuld  Maade.  Har  han  ikke 

Respekt   for   Kvinden  og   Ægteskabet   før,   er   der  stor 
Sandsynlighed  for,  at  han  heller  ikke  har  det  efter. 

14.  Gift  Dig  ikke  med  en  Mand,  der  ikke  kan  lide  Børn,  og 
som  Børn  ikke  kan  lide.  Børn  er  mange  Gange  mere 
klartseende  end  voksne,  og  de  trækker  sig  instinktsmæs- 
sigt  tilbage  fra  et  Menneske  af  ringe  Værdi. 

Spørg  Dig  selv  indtrængende  og  ærligt:  »Er  han  den  Mand, 
jeg  ønsker  skal  være  Far  itil  mine  Børn?« 

Alle  ovennævnte  Punkter  gælder  naturligvis  ikke  for  den 
unge  Kvinde  alene,  men  i  høj  Grad  ogsaa  for  den  unge 
Mand. 

Et  lykkeligt  Ægteskab  er  Grundvolden  for  et  lykkeligt  Liv. 


Jeg  ønsker  at  vide: 


Spørgsmaal: 

Hvordan  kan  jeg  tilintetgøre  Tvivlen  i  mit  Sind  og  faa  et 
Vidnesbyrd  om  Evangeliets  Sandhed? 

Svar: 

I  Johannes  Evangeliet  det  7.  Kap.,  17 — 18  Vers,  staar  der: 
»Dersom  nogen  vil  gøre  hans  Vilje,  skal  han  erkende,  om 
Læren  er  fra  Gud  eller  jeg  taler  af  mig  selv.  Den,  som  taler 
af  sig  selv,  søger  sin  egen  Ære,  men  den,  som  søger  hans 
Ære,  der  sendte  ham,  han  er  sanddru,  og  der  er  ikke  Uret 
i  ham.« 

Det  er  en  af  Maaderne  at  faa  et  Vidnesbyrd  paa.  Vi  hen- 
viser ogsaa  til  Mormons  Bog  Moroni  10.  Kap.,  4.  Vers,  hvor 
der  vises  en  anden  Maade,  hvorpaa  man  kan  faa  et  Vidnes- 
byrd. Læs  ogsaa  Joh.  1.  Brev,  5.  Kap.,  9 — 11.  Af  disse  Skrift- 
steder ser  vi,  at  dersom  vi  vil  studere  Evangeliet,  leve  Evan- 
geliet og  bede  den  Almægtige  om  et  Vidnesbyrd,  saa  vil  vi 
faa  det. 

Efteraarskonferencerne  i  Esbjerg, 
Aarhus,  Odense  og  København 

Esbjerg  den  27.-28.-29.  September. 

Esbjerg  startede  sin  Konference  med  en  smuk  Koncert  under 
Missionær  Robert  H.  Christensens  dygtige  Ledelse.  Præsident 
Petersen,  Søster  Eliza  Petersen  og  Søster  Lillian  Petersen  talte. 
Der  var  135  Tilstede. 

Søndag  Morgen  aabnedes  som  sædvanlig  med  Præstedømme- 
møde.  Brødrene  bar  Vidnesbyrd  og  Præsident  Alma  Petersen 
talte.    Der  var  36  tilstede. 

Søndagsskolen  aabnede  Mødet  Kl.  10,30.  Børneklasserne  gav  et 
kort  Program  bestaaende  af  Sang,  Spørgsmaal  og  Svar  over 
Mormons  Bog.  Derefter  overgav  Præsident  Petersen  Resten  af 
Tiden  til  Søskende  til  at  bære  deres  Vidnesbyrd.  Tilstede  ved 
dette  Møde  var  55  Voksne  og  32  Børn. 

Ved  Instruktionsmødet  Kl.  14,30  talte  følgende  Funktionærer: 
Kvi.  Hjælpeforening:  Søster  Anna  Sørensen,  Grensforstander  Jo- 
hannes Sørensen,  Søndagsskolen:  Broder  Christian  Christiansen, 
Ungdomsforeningen:  Søster  Grete  Hansen  og  Missionær  Søster 
N.  Clark,  Koret :  Oda  Olsen  og  Søster  Greta  Andersen.  Søster  Elira 
Petersen  talte  paa  Kvindeorganisationernes  Vegne  i  Danmark,  og 
til  Slut  talte  Præsident  Alma  Petersen  opmuntrende  og  forma- 
nende til  Funktionærerne.    Tilstede  41. 

Ved  Aftenmødet  talte  følgende:  Broder  Rasmussen,  Ribe,  Di- 
striktspræsident  Alving  Andersen,  Broder  Olsen,  Søster  Grete 
Andersen.  Ind  imellem  sang  Koret  den  skønne  Sang  »De  som 
saar  med  Taarer«,  hvorefter  omrejsende  Missionær  Biskop  Jen- 
sen talte.  Alle  Missionærerne  sang  »Hav  tak  for  Profeten«,  og 
til  Slut  talte  Præsident  Alma  Petersen.  Til  dette  Møde  var  der 
108  Tilstede.  Mandag  Aften  holdt  Kvi.  Hjælpeforening  Fest  og 
Auktion  som  sædvanlig,  og  der  kom  et  fint  Beløb  ind  for  de 
skænkede  Ting,  456  Kr. 

Aarhus  den  4.-5. — 6.  Oktober. 

Aarhus  Kor  gav  ligeledes  en  smuk  Koncert  under  Ledelse  af 
Missionær  Elvin  L.  Lunt,  og  Præsident  og  Søster  Petersen  talte. 
Tilstede  192. 

Til  Præstedømmemødet  Søndag  Morgen  var  der  52  Præste- 
dømmemedlemmer tilstede.  Brødrene  talte  opmuntrende  og  in- 
spirerende. Præsident  Petersen  afløste  Broder  Frede  Thomsen 
som  Distriktspræsidént  for  Aarhus  Distrikt  med  Tak  og  Ære  for 
det  gode  Arbejde  og  i  Stedet  blev  Missionær  Aksel  Andreasen 

indsat  som  Distriktspræsident.  Broder  Thomsen  og  Missionær 
Andreasen  talte. 

Ved  Formiddagsmødet  Kl.  10,45  blev  Tiden  overgivet  til  Søn- 
dagsskolen. Først  udførte  Randers  Søndagsskole  et  nydeligt  Pro- 
gram over  Jesu  Liv.  Derefter  gav  Aarhus  Søndagsskole  deres 
Program.  Tiden  blev  derefter  overgivet  til  Vidnesbyrd  fra  Sø- 
skende, og  der  blev  baaret  mange  kraftige  og  inspirerende  Vid- 
nesbyrd. Fire  unge  Piger  sang  »Kom  Hellige«.  Tilstede  ved  dette 
Møde  200. 

Funktionærmødet  Klokken  2  formede  sig  som  et  Nadvermøde, 
hvor  Nadveren  blev  administreret.  Distriktspræsident  Frede 
Thomsen  talte  om  »Daab  og  Haandspaalæggelse«  og  nævnede 
derefter  de  Brødre,  som  skulde  forfremmes  i  Præstedømmet. 
Derefter  blev  der  givet  Rapporter  fra  alle  Grenene  i  Aarhus  Di- 
strikt, Herning,  Horsens,  Silkeborg,  Randers  og  endelig  fra  alle 
Organisationerne  i  Aarhus  Gren.  Kirkens  Autoriteter  blev  der- 
efter opretholdt  v.  Broder  Richard  Nielsen.  Tilstede  108. 

Søndag  Aften-Mødet  blev  overværet  af  198  Personer.  Ved  dette 
Møde  blev  Søster  Dahl  afløst  som  Præsidentinde  for  Kvi.  Hjæl- 
peforening med  Tak  for  sit  gode  Arbejde,  og  i  hendes  Sted  blev 
indsat  Søster  Gertrud  Thomassen.  Begge  Søstre,  talte.  Derefter 
talte  følgende:  Søster  Lillian  Petersen,  Broder  Frede  Thomsen 
og  til  Slut  Præsident  Alma  L.  Petersen.  Mandag  Aften  formede 
sig  som  Program  og  Auktionsaften,  hvor  Præsidentparret  bl.  a. 
talte.  Præsident  Petersen  kaldte  Søster  Ellen  Rasmussen  til  at 
gaa  paa  Mission  til  Horsens  sammen  med  Søster  Anna  Larsen. 
Ved  Auktionen  indkom  442  Kr. 

Hele  Mandagen  holdt  Missionærerne  Møde  og  alle  Missionærer 
bar  Vidnesbyrd. 

Odense  den   18.— 19.— 20.  Oktober. 

Konferencen  begyndte  med  en  Underholdning  Lørdag  Aften 
den  19.  Oktober.  Missionærerne  fra  Esbjerg  og  Nyborg  deltog 
med  forskellige  Sange.  Nogle  Søstre  sang  Duet  og  Edward  P. 
Larsen  spillede  Violin.  Der  blev  vist  en  Film  om  Pionerernes 
Liv.  Søster  Eliza  Petersen  og  Søster  Lillian  Petersen  blev  hver 
overrakt  en  smuk  Buket,  hvorefter  de  talte.  Derefter  talte  Præsi- 
dent Alma  L.  Petersen.  Der  var  81  til  Stede  ved  denne  Under- 
holdning. 

Kl.  8  Søndag  Morgen  blev  Broder  Larsen  og  Søster  Jacobsen 
døbt.  Kl.  9  afholdtes  Præstedømmemode,  hvor  Brødrene  og 
Missionærerne  bar  Vidnesbyrd.  Kl.  10,30  aabnede  Søndagsskolen 
med  et  Program  af  Børnene.  Resten  af  Tiden  blev  overladt  til 
Præsidenten,  der  kaldte  forskellige  Søskende  op  at  tale.  Der  var 
86  til  Stede. 

Kl.  14,30  samledes  Funktionærerne.  Autoriteterne  blev  opret- 
. holdt.  Organisationernes  Præsidenter  og  Præsidentinder  aflagde 
Rapport  og  Præsident  Petersen  sluttede  med  at  tale  formanende 
og  opmunrende  til  Funktionærerne. 

Ved  Mødet  Kl.  19  talte  følgende:  To  nye  Missionærer  Whittier 
og  Stevenson  talte  med  Søster  Eliza  Petersen  og  Missionær  Lyle 
Petersen  som  Tolke.  Edward  P.  Larsen,  Biskop  Jensen  og  Præ- 
sident Petersen  talte  ligeledes. 

Mandag  Aften  holdt  den  kvindelige  Hjælpeforening  sin  Bazar. 
Først  blev  et  lille  Program  fremført,  hvorefter  de  skænkede 
Ting  blev  solgt.  Foreningen  serverede  derefter  Forfriskninger. 
Aftenen  gav  et  Overskud  paa  325  Kr. 

København  den  24.-26.-27.  Oktober. 

Konferencen  aabnedes  med  en  Koncert  under  Ledelse  af  Bro- 
der Kristian  Rasmussen.  Det  var  Broder  Rasmussens  Afskeds- 
koncert,  idet  han  skulde  forlade  Danmark  sammen  med  sin  Fa- 
milie den  28.  Oktober.  Koret  sang  mange  smukke  Sange,  bl.  a. 
en,  som  var  skrevet  for  Koret  af  Broder  Rasmussen.  Operasan- 
ger Cordt,  Missionær  Fingerlee  og  Søster  Gunhild  Kragh  sang 
Solo.  Til  Stede  288. 

Sønidag  den  26.  aabnedes  med  Præstedømmemødet  Kl.  9.  Des- 
værre var  kun  Halvdelen  af  Brødrene,  som  holder  Præstedøm- 
met i  København,  til  Stede.  Følgende  Brødre  talte:  Højpræst 
Helge  Jensen,  lige  ankommet  fra  Amerika,  Missionærerne  Grant 
Stevensen,  Merlin  Meyers  og  Biskop  Jensen  talte.  Endelig  talte 
Broder  Søgaard  Larsen  og  Grensforstander  Arnold  Bukke,  Aal- 
borg. Tre  Brødre  blev  forfremmet  i  Præstedømmet.  Præsident 
Petersen  sluttede  med  nogle  faa  Bemærkninger.  Der  var  69  til 
Stede. 

Søndagsskolen  aabnede  Kl.  10,30  under  Ledelse  af  Distrikts- 
præsident  Enoch  Andersen  med  Salmen  »Vær  velkommen«. 
Børneklasserne  udførte  et  kort  Program  bestaaende  af  Sange, 
Klaversolo  og  Oplæsning.  Derefter  blev  Resten  af  Tilden  over- 
givet til  Søskende  til  at  bære  Vidnesbyrd.  Til  Stede  ved  dette 
Møde  278. 

Funktionærmødet  Kl.  14,30  aabnedes  med  »Kom  Hellige«. 
Nadveren  blev  administreret.  Kvindelig  Hjælpeforenings  Kor 
sang  »Ej  Svar  endnu«.  Det  er  virkelig  udmærket  at  høre  de 
ældre  Kvinder  helt  op  i  Halvfjerdserne  synge  flerstemmigt  i 
Kor.  København  Grert  saavel  som  Søstrene  selv  har  stor  Glæde 
ud  af  dette  »Mødrekor«.  Kirkens  Generalautoriteter  blev  der- 
efter foreslaaet  og  opretholdt  ved  Poula  Jensen.  Præsident  Peter- 
sen ønskede  at  høre  Rapport  af  Præsidenter  og  Præsidentinder 
for  Hovedbestyrelserne.      Søster  Eva   Gregersen  før   Hjælpefor- 

eningen,  Kristian  Rasmussen  for  Søndagsskolen,  Inger  Bukke 
for  Unge  Kvinders  Forening,  Sigfred  Andersen  for  Unge  Mænds 
Forening.  Samtidig  hermed  blev  Broder  Alfred  Hansen  overnik  1 
Master  M.  Mands  Naalen,  som  han  havde  arbejdet  sig  til  uden 
selv  at  vide  det.  Præsident  Alma  Petersen  overrakte  derefter 
Naalen  til  Sigfred  Andersen.  Søsiter  Ellen  Christensen  aflagde 
Rapport  for  Primary.  Resten  af  Tiden  benyttedes  af  Præsident 
Petersen,  der  talte  om  den  gode  Bogholder,  vi  havde  i  Himme- 
len, der  aldrig  fejlede,  men  som  holdt  Regnskab  over,  hvordan 
vi  opfyldte  vore  Pligter.  Takkede  for  Rapporterne  og  opfordrede 
alle  til  at  gøre  bedre  for  Herrens  Arbejde  fra  Dag  til  Dag.  Kvin- 
delig Hjælpeforenings  Kor  sang  »Klippe,  Du  som  brast  for  mig«, 
og  en  ny  Broder,  Br.  Ibholm,  sluttede  med  Bon.  Til  Stede  130. 

Kl.  19  begyndte  Søndagens  sidste  Møde  under  Ledelse 
af  Distriktspræsident  Enoch  Andersen.  Talerne  var  følgende: 
Forhenværende  Distriktspræsident  Westlund,  Malmø.  Han 
bragte  en  Hilsen  fra  Sverige  og  bar  sit  Vidnesbyrd.  Hans 
Hustru  sang  en  Solo.  Br.  Julius  Andersen  talte  derefter  og  sam- 
menlignede vor  Kirke  med  andre  Kirker,  som  alle  var  udsprung- 
ne af  den  katolske  Kirke.  Saa  i  Virkeligheden  kunde  der  kun 
være  Tale  om  2  Kirker,  som  kunde  være  den  sande,  den  katol- 
ske eller  voir.  Grensforstander  Bukke,  Aalborg,  talte  om  vore 
Missionærer,  som  gik  fra  Dør  til  Dør,  for  at  alle  Mennesker 
maatte  faa  Del  i  de  samme  Velsignelser,  som  vi  sidste  Dages 
Hellige  nyder.  Thi  vi  er  alle  Guds  Børn,  og  han  ønsker,  at  alle 
hans  Børn  skulde  faa  env  Ophøjelse  i  Guds  Rige.  Derefter  kaldte 
Præsident  Petersen  forhenværende  Missionær  Sylva  Petersen  til 
at  tale  for  at  vise,  at  Kirkens  Ungdom  altid  er  parat  til  at  tale, 
lige  meget  hvornaar  de  bliver  kaldet.  Enoeh  Andersen  bar  sit 
Vidnesbyrd.  Som  Afveksling  mellem  Talerne  sang  Majken  An- 
dersen og  Missionær  Castleton  Solo,  og  Koret  sang  de  bedste 
Numre  fra  Koncerten.  Korets  Leder  Kristian  Rasmussen  takke- 
de derefter  Korets  Medlemmer  og  Søskende  for  den  Tid,  han 
havde  været  i  København,  og  sagde  Farvel  tilalle.  Til  Slut  talte 
Præsidenten,  og  han  takkede  Gud,  fordi  hans  Bønner  for  de 
forskellige  Talere  var  blevet  bønhørt.  Fortsatte  med  at  forklare. 
at  vi  maatte  staa  til  Regnskab  for  det,  vi  udfører  i  denne  Prøve- 
stand. Folk  vil  hellere  lytte  til  Usandheder,  der  fortælles  om 
os,  end  at  prøve  at  undersøge  selv,  om  det  er  Jesu  Kristi  Evan 
gelium  vi  prædiker.  Dersom  vi  er  forkerte,  burde  Folk  jo  prøve 
at  bevise  det.  Præsidenten  nedbad  Guds  Velsignelse  over  alle. 
Derefter  sang  Koret  »Jeg  vil  tjene  dig,  o  Gud«.  T>vn  er  skrevet 
af  Br.  Kristian  Rasmussen.  Efter  Taksigelsen  sang  Koret  for  Br. 
Rasmussen  og  hans  Familie  »Gud  vær  med  Dig  til  vi  ses  igen«. 
Til  Stede  244. 

Maodag  Aften  afholdt  Kvindelig  Hjælpeforening  en  meget  vel- 
lykket Bazar.  Der  blev  solgt  mange  smukke  Ting.  Stor  Lykke 
gjorde  en  Auktion  over  Sæbe,  Cacao,  Ris,  Smør,  Brød  og  mange 
rationerede  Ting.  Der  blev  opført  et  smukt  Skuespil  om  Kreds- 
lærerindernes Arbejde  blandt  Søskende.  Stykket  var  skrevet  af 
Søster  Elna  Andersen  og  gjorde  megen  Lykke.  Aftenen  gav  et 
Overskud  paa  godt  700  Kr. 

vember), Side  53  (December). 

Ti  gode  Leveregler  for  Kirkens  Medlemmer  og  Venner  157 

Udtalelser  af  Kirkens  ledende  Mænd   183 

Vejen  til  Sikkerhed  (The  Church  News,  9.  Nov.  1946)   2 

Vil   højere  Uddannelse   formindske  Troen   paa   Evangeliet? 

Af  Dr.  John  A.  Widtsoe 4 

Vore  Hustruer  og  Mødre.  Af  Præsident  J.  Reuben  Clark  jr. 

126.  138,  150 
Valgsproget  for  1947—48  145 


